मंदसौर जिले में फतेहगढ़ के किसान पवन ठन्ना वर्षों से 10 बीघा जमीन में रासायनिक खाद के माध्यम से परम्परागत खेती करते आ रहे थे। खेती की लागत बढ़ने से इनकी कृषि से होने वाली आमदनी सीमित रह गयी थी। इसकी चर्चा उन्होंने कृषि विभाग के मैदानी अमले से की, तो उन्हें जैविक खेती करने की सलाह मिली। पवन ने अपने खेत में मूँगफली, मूँग, उड़द, मिर्ची, हल्दी और गराडू की फसल लगाई है। अब वे जैविक पद्धति से खेती कर रहे हैं। जब से उन्होंने जैविक पद्धति से खेती करना शुरू किया है, तब से व्यापारी उनके घर से ही फसल खरीदकर ले जाते हैं और फसल के दाम व्यापारी पवन खुद तय करते हैं।